Suurin kauhallinen tähän mennessä!
Silverstone, Nürburgring, Spa. Maailman hienoimpia kilparatoja.
Tuossa kisa hävitään tai voitetaan.
Niitä kaikkia yhdistää yksi asia. Ne eivät ole USA:ssa.
Tässä jaksossa rakennamme oman ratamme.
Rob hyppää automerkkilegendan pelastajaehdokkaan rattiin.
Vähän kuin naiskehonrakentaja.
Pojat ja minä olemme innoissamme.
Tehtävämme on rakentaa kotirata "Top Gear Americalle" -
oma vastineemme Monzalle, Brands Hatchille tai Mugellolle.
Vakuutimme tuottajat siitä, että tehtävä kuuluu meille juontajille.
Siirrämme maata ja muotoilemme mutkat ja suorat -
maailmanluokan radan arvoisella järeällä kalustolla.
Lähestymme tätä tutkimalla maailman kuuluisimpia ratoja -
ja koostamalla niiden kuuluisimmista osuuksista yksi megarata.
Into on kova. Neitsytkisan suhteen tuottajat ovat olleet anteliaita.
Saamme valita ensimmäiseen kisaan kolme superautosuosikkiamme.
Tästä tulee legendaarista!
Muutamme kahdeksan hehtaaria koskematonta maastoa kilparadaksi.
Avoimet tasangot, jyrkät kummut ja luontaiset mutkat -
antavat muotonsa uudelle, räätälöidylle radallemme.
Rob ja Jethro viimeistelevät jo radan yksityiskohtia.
Miten rata edistyy? -Hyvältä näyttää.
Olemme maailman cooleimpia ihmisiä. -Tavallaan olemme.
Minusta tarvitsemme tätä varten stydimmät nimet.
Haluatteko tekin vaihtaa nimenne?
Dax ei kuulosta raskaan kaluston kuljettajalta.
Voisin olla tässä jaksossa Doug, jos se vain sopii. Doug Shepard.
Eikö Jethro ole raksanimi jo valmiiksi?
Jethro kuulostaa stydiltä. Voit pitää Jethron, jos haluat.
Bostonissa mennään lempinimillä, joten voin olla Bobby.
Hyvä, se on siinä. Jet, Doug ja Bobby.
Okei. -Olet hyvin vastahakoinen.
Halusin pitkän suoran. Le Mansin Mulsanne on 5,7 kilometriä pitkä.
Voimme pistää paremmaksi. Superautomme kulkevat yli 400 km/h.
Eli Bovingdon Straight. Olisiko Jet Straight parempi nimi?
Jos se olisi 6,4 kilometriä, saisimme ehkä 385 km/h rikki.
Minusta meidän pitäisi tehdä se. Mikä sen nimeksi tulee?
Kävisikö Jet's Jaunt? Alkusointu ja kaikki.
Suoralta päästään tähän mutkaan.
Tarkoitus on tavallaan simuloida -
Monzan Parabolicaa. 20 asteen kallistus.
Linjan pitää olla täydellinen. Kisa hävitään tai voitetaan tässä.
Corddry's Corner kuulostaa enemmänkin ruokakaupalta.
Saanko ehdottaa jotain? Bobby's Bend. -Pidän siitä.
Tässä minä astun kuvaan. Haluan rataan osuuden -
joka tuo mieleen Silverstonen Maggotts and Beckettsin.
Haluan nopean ja tasaisen mutkayhdistelmän. Vasenta ja oikeaa.
Olen avoin nimiehdotuksille.
Työnimi on Shepard's S's. Doug's Diversion?
Doug's Fresh Turns and Twists? -Shepard's S's kuulostaa hyvältä.
Shepard's S's se sitten on.
Sitten laskeudumme Stig Hillille.
Sen on tarkoitus jäljitellä Laguna Secan korkkiruuvia.
Kävisikö Stig's Steps?
Pidän siitä. -Vähän kuin Espanjalaiset portaat.
Jotta selviämme tästä valtavasta rakennusprojektista toin meille -
vuoden 2017 Caterpillar 325F kaivinkoneen.
Se ei ole tallin tehokkain laite.
Hevosvoimia on vain 172. Dieselkone antaa vääntöä 750 Nm -
mutta hidasta ja vakaata voimaa löytyy. Voisin kaivaa Kiinaan asti.
Kuuntelepa näitä lukuja.
Puskutraktorini on Cat D6T vuosimallia 2015.
9,1 litran turbodiesel tuottaa 300 hevosvoimaa -
ja vääntöä on 1 719 Nm.
Vaikuttavaa. -Vääntöä on liiankin paljon.
Ajoneuvossasi ei ole pyöriä. -En tarvitse niitä.
Bobby, miksi sinun...
Se on puskutraktori, mutta siinä on myös luiskaterä.
Odotan oikeasti tätä innolla.
Yleensä aina mittaan kahdesti ja sahaan kerran.
Aion olla pakkomielteinen. Näen sen jo.
Minulla on Cat 950M pyöräkuormaaja.
250 hevosvoimaa, 1 288 Nm vääntöä, 7-litrainen diesel, suora kuutonen.
Pyörien ansiosta se on nopea. Suorasta pitäisi tulla nätti.
Haluat tuntea vauhdin ja reaktiot. -Se kulkee 38 kilometriä tunnissa.
Jos omaani piiskaa kunnolla, sillä pääsee 15 km/h.
Minä kiidän hiekalla 5,5 kilometriä tunnissa, kun kaasu on pohjassa.
Teidän koneenne ovat kai samaa hintaluokkaa -
joten meillä on 1,5 miljoonan dollarin edestä järeää kalustoa.
Jolla emme ole ikinä ajaneet. -Kuinka vaikeaa se voi olla?
Hämmentävää, mihin kaikkeen tuottajat ovat antaneet meille luvan.
Saamme rakentaa radan ja käyttää koneita ilman kokemusta.
Minulla on ohjaussauvat. Miten sinä käytät omaasi?
Minulla on ohjauspyörä ja ohjaussauva.
Etukuormaajalle on kaksi ohjaussauvaa. Niin se kai toimii.
Minullakin on ohjaussauvat. Ainoa hämmentävä asia on -
että kaasupoljin hidastaa vauhtia. Jarrutan painamalla kaasupoljinta.
Se on hämmentävää. -Vähän hankalan tuntuista.
Epäintuitiivista. Eli se on jarrupoljin.
Erillinen jarrupoljin on siinä vieressä.
Ylimääräinen jarrupoljin. -Pitäisikö liata kätemme? Bobby, Jet?
Jos tämä onnistuu, ja kyllähän te osaatte -
tuottajat lähettävät asfalttirekat, ja rata päällystetään.
Sitten luvassa on suuri palkinto. Valitsemme superautot neitsytkisaan.
Pojat, liataan kätemme. Aletaan siirtää maata.
Pääsemme ajamaan kaikenlaista, mutta tämä on hullua jopa meille.
Tähän unelmaan voivat samastua kaikki lapsena Tonka-autolla leikkineet.
Ja minä leikin paljon. Uskon olevani luonnonlahjakkuus.
Kundit? -Dax, tuo oli huono alku.
Inhalaattorini oli siellä. -Yritä nostaa se pystyyn.
Saatan tarvita apua. -Tulen toiselta puolelta. Hetkinen.
Mene sille puolelle, minä käännän puomia oikealle ja nostan lattiaa.
Kerro, kun olet valmis.
Jos nostan ja ajan eteen, se kääntyy pyörilleen.
Hyvä. Kolme, kaksi, yksi. Nyt.
Voi ei. Mikä sotku.
Hyvä, pohja on maassa. Voitko nostaa kattoa?
En ollut kauhan kanssa niin hyvä kuin toivoin. Yritän parantaa.
Hyvä. Aja nyt eteenpäin.
Oho, mehän teimme sen.
Olen pahoillani. -Työnnänkö sen jyrkänteeltä alas?
Anna palaa, Bobby. Hankkiudu eroon siitä.
Anna mennä, Bobby.
Kaunista, Bobby. -Hän pääsi jyvälle.
Menen kauas piiloon ja aloitan suoran tekemisen.
Olisi voinut mennä paremminkin, mutta ollaan optimistisia.
Parakki on poissa tieltä, ja voimme jatkaa rakentamista.
No niin, Bobby. Kukaan ei huomaa mitään. Aletaan kaivaa.
Aloitetaan.
Dougin näytettyä, miten ei pidä tehdä -
ja Bobbyn siivottua sotkun omalla tavallaan -
päätimme rakentaa kilparataa eikä leikkiä kuin lapset.
Kauha auki. Puomi alas. Kauha sisään.
Suurin kauhallinen tähän mennessä!
No, useimmat meistä.
Siinä teille kauhallinen, pojat.
Kun Shepard's S's on muotoiltu -
versioni Silverstonen Maggotts and Beckettsistä on millintarkka.
Aivan unelmavehje. Katsotaanpa.
Bobby, miten sinulla menee?
Ongelmani on, että siirrän maata ja työnnän sen taas takaisin.
On vaikea pysyä ajan tasalla. -Toki.
Jet, miten siellä menee?
Löysin hyvän paikan. Alan puskea läpi.
Haluan leveän ja pitkän suoran. Rakastan tätä konetta.
Voisin jatkaa tätä koko päivän. -On vaikea puhua kesken kivan työn.
En ole koskaan ollut onnellisempi töissä.
Tämä on ihan yhtä hauskaa kuin autot ja moottoripyörät.
No niin, minun täytyy siirtää kaikki tuo maa pois tieltä.
Sitten pitää käyttää luiskaterää. Levy on vaikea saada vaakatasoon.
Olkoon, tehdään se.
On painettava kaasua, jotta vauhti hidastuisi.
Siinä ei ole minkäänlaista järkeä. Oho!
Jopas nytkähti. No niin, tästä se lähtee.
Nyt maa alkaa siirtyä.
Tunneilta tuntuneen ajan jälkeen tajusimme, ettemme olleet edistyneet.
Taitaa mennä toista vuotta, ennen kuin olen veistellyt mutkani.
Toitkohan salaisen apulaisesi mukanasi?
Oletko jo nyt valmis siihen? -Jos alan käyttää erikoiskastiketta -
saatan edistyä yhtä hyvin kuin sinä.
Tulen näyttämään, minne piilotin sen.
Mahtavaa.
No niin. Olet tuhma poika.
Pitää olla valmistautunut. -Tuo tepsii.
Onkohan sitä tarpeeksi? -Varmaan enemmänkin kuin tarpeeksi.
Kaksi kertaa enemmän kuin tarvitsemme. Se on hyvä alku.
Olen aina halunnut käyttää järeitä maansiirtokoneita.
Yksi asia on silti vielä korkeammalla listallani.
Onko tuo dynamiittia?
Kolme kertaa kaivinkonetta nopeampaa. Vaikka se onkin hauska.
Onko tämä turvallinen etäisyys? -Miksette kertoneet dynamiitista?
Hihittelettekö puhelimessa? Seurusteletteko te?
Levitä vain aurinkovoidetta. Juhlat käyntiin.
Oliko dynamiitti Cadillacin takapaksissa sinusta hyvä idea?
Sen jousitus on 25 vuotta vanha.
Tiedäthän sinä.
Tämä on täysin turvallista ja loistava idea.
No niin. Sinä saat kunnian. -Kiitos paljon.
Katso, mitä teen yhdellä kädellä.
Voin hoitaa lähtölaskennan. -Hyvä.
Sadasta alaspäin.
Okei, minä lasken.
Olet lahjakas ääninäyttelijä. -Niin olen.
Voisitko tehdä sen kuin toimintaleffassa?
Hyvä, ykkösellä lähtee.
Tässä maailmassa on yksi mies. Yksi nappi.
Kolme, kaksi, yksi!
Iso jytky. -Tämä oli menestys.
Luojan tähden!
Katsotaanpa... -En usko, että siitä oli paljon apua.
Hyvää edistystä, mutta tarvitsemme vielä 20 tuollaista.
Taidan mennä ajoneuvoni suojiin.
Puskutraktoriin, vai? -Luulen niin. Se oli iso jytky.
Pidin siitä. -Niin minäkin.
Huomaatteko heti, jos jonkun vanhemmilla on huonot välit?
Joku, joka on rikkinäisestä perheestä.
Vähän liian kova vapaaottelufani, mutta hänellä on kolme kissaa.
Hän käyttää tiukkoja hihattomia paitoja.
Silti hän pitää veljenne häissä hienon puheen -
joka osuu todellisen rakkauden ytimeen.
Hänen identiteettikriisinsä vain saa meidät kaikki vaivaantumaan.
Jotain samaa on tässä 2020 Aston Martin Vantagessa.
Tällä autolla on meneillään pieni identiteettikriisi.
Kypärä ja ajokengät vai brietä ja samppanjaa?
Tämä on Astonin urheiluautojen karvalakkimalli -
jota yhtiö kuvailee "raa'aksi ja vaistonvaraiseksi".
"Järkkymätön ainoassa tarkoituksessaan."
En kuitenkaan millään keksi, mikä se tarkoitus on.
Tietääkö Aston Martin itsekään? Pysähdyn ja näytän, mitä tarkoitan.
Ulkoa päin tämä auto on kuin isäni ystävä, Jim.
Jimbo erosi hiljattain ja päätti 65-vuotiaana -
ryhtyä auringonpolttamaksi ja timmiksi tyypiksi.
Jim ei näytä sellaisena hyvältä.
Tämä auto on samanlainen. Se on kulmikas ja jyrkkäpiirteinen -
mutta silti oudon pehmeä ja hoikka. Vähän kuin naiskehonrakentaja.
Esimerkiksi diffuusori on oikea taideteos.
Sen käytännöllisyys tekee siitä jopa taidetta paremman.
Ihan kuin Picasso osaisi myös tehdä veroilmoituksenne.
Sitten on tämä etusäleikkö.
En edes tiedä, mikä hitto tuo on.
Se saa keulan näyttämään valaan suulta.
Se on kuin planktonia siivilöivä hetula.
Tämä auto osaa tehdä kaikkea, mutta ei mitään mestarillisesti.
Mikä se on? Onko se sporttinen auto maantieajoon?
Onko minikokoinen iso urheiluauto?
Onko se maailman ensimmäinen luksusrata-auto?
En minä tiedä. Mikä sinä olet? Kerro, mikä olet!
Rauhoitutaan ja otetaan vähän takapakkia.
Tätä autoa ymmärtääkseen pitää ymmärtää, mistä se on peräisin.
Pitkän ja ylpeän 107-vuotisen historiansa aikana -
Aston Martin on mennyt konkurssiin ei kerran tai kaksi kertaa -
vaan seitsemästi. Seitsemän kertaa.
He ovat joutuneet kilpailemaan valtavia autonvalmistajia vastaan -
kuten Porsche, Ferrari, McLaren, Audi ja Mercedes.
He ovat pikkukaloja isossa lammessa.
Vuonna 2013 yksi isoista nimistä osti viisi prosenttia Aston Martinista -
nimittäin Mercedeksen omistaja Daimler.
Mikä helpotus. Daimler toimittaisi moottorit ja elektroniikan Astonille.
Iso helpotus Astonille, eikö?
Nyt he voisivat taas tehdä upeita autoja upeilla moottoreilla.
Väärin. Viime vuosina Aston Martinin talous on taas kerran mennyt kuralle.
Alkuvuodesta 2020 -
yhtiön juokseviin kuluihin tarvittiin 500 miljoonan dollarin lisärahoitus.
Tämä auto syntyi siitä kamppailusta.
Aston Martinilla ei ollut varaa karkottaa yhtään mahdollista ostajaa.
Piti vedota kaikkiin. Auton piti olla suorituskykyinen.
Sen piti olla riittävän mukava 1 600 kilometrin päivämatkoihin.
Hämmennys jatkuu. Pian Astonilta tulee Vantagesta toinen versio, AMR.
Se on tehokas urheiluauto.
Sanoinhan, että tämä auto on hämmentävä.
Haastavinta Astonille on se -
että viime sukupolven Vantage oli yhtiön historian myydyin auto.
Vanhan auton jäljittely -
ja uuden tekeminen vielä haluttavammaksi ei ole helppoa.
On yritetty poimia parhaat palat niin konepellin alle...
Kuunnelkaa tätä.
...kuin ohjaamoonkin.
Onpa mukava istua näin tilavasti.
Ovet ovat niin uskomattoman koverat.
Ne luovat illuusion siitä, että auto on isompi kuin onkaan.
Katsokaa tätä käsinojaa. Se on kuin minulle tehty.
Vaihteiston on oltava hyvä. Tiedämme sen -
koska sitä käyttää viime laskujen mukaan 21 eri autonvalmistajaa.
Aston Martin on laittanut sen taakse.
Transakselivaihteisto on paitsi vaikea sanoa -
myös vaikea ymmärtää. Siksi en selitä sitä. Kysykää Jethrolta.
Kun otetaan huomioon historia, Frankenstein-osat -
ja upea ulkomuoto etusäleikköä lukuun ottamatta, toimiiko Vantage?
Kyllä, siinä yhdistyvät sporttisuus ja luksus klassiseen Aston-tyyliin.
Mutta pitääkö se silti Astonin poissa konkurssituomioistuimesta?
Jos ei, en tiedä, mitä parempaakaan he voisivat tehdä.
Uusi Vantage on ehkä hämmentävä, mutta kun kaaoksen hyväksyy -
huomaa saaneensa sen luksusrata-auton, jonka halusikin.
Nyt Aston annetaan Stigille. Ehkä hän saa siitä selkoa.
Renkaiden ohi Astonin konkursseille nauraen.
Stigillä niitä on ollut 12 kolmessa eri valuutassa.
Pitkälle suoralle. Stig ei edes nauti käsinojista, koska Stig ei lepää.
Loiva vasen ja maaliin ajassa 1.32,4.
Se riittää kakkoseksi tulostaulullamme.
Olen rakentanut ennenkin. Olen jopa luonut elämää kupeistani.
Anteeksi, vaimo ja lapset. Tämä rata saattaa olla paras luomukseni.
Teimme sen. -Mahtavaa.
Ylitimme odotuksemme. -Osa minusta epäili tätä. Hienoa.
Olemmeko rakennusmiehiä? -Minusta me olemme.
Olen aina halunnut olla tätä, mitä nyt olemme.
Jet's Jaunt ja Bobby's Bend. Kelpaa. -Se on täydellinen.
Ja Dougie's Diversion. Kunhan sanoin. Ainakin minun odotukseni ylittyivät.
Hyvä. Hetki, varmaan tuottajat. -Asfalttitoimitus!
No niin. "Hyvä yritys. Olisi pitänyt tietää, että tämä on huono idea."
"Mulsannen suora on 5,7 kilometriä pitkä, teidän on alle 300 metriä."
"Parabolican kallistus on 21 astetta. Rob, mutkasi on tasainen."
Melkein tasainen. -Kaunis kaarevuus kuitenkin.
"Shepard's S's kopioi Maggotts and Beckettsiä."
"Mutta..." Tämä viiltää sinua syvältä.
"Mutkasi eivät solju teknisesti ja ovat turvallisuuspainajainen."
Onko turvallisuus yhtäkkiä huolenaihe?
"Ette edes yrittäneet toistaa Laguna Secan korkkiruuvia -
eli Stig Hilliä tai Stig's Stepsiä."
Pitkäveteinen sepustus. -En ole yllättynyt.
Arvatkaa mitä? "Jatkamme sopivan kotiradan etsintää -
koska epäonnistuitte niin pahasti. Pakatkaa kamanne ja menkää kotiin."
Mitä hemmettiä? -Olen vihainen.
Mistä he löytävät paremman radan? -Pohjois-Kaliforniassa on hyviä.
He ovat ihan kujalla. Tämä on nopearytminen rata.
Ehkä he kaipaavat piirustuksen nurmikkoa ja järviä.
Meidän pitää näyttää tuottajille, kuinka dynaaminen kisa täällä on.
He tulevat kyllä järkiinsä. -Ilman muuta.
Tehdään se. Ajetaan sillä, mitä toimme!
Millä tulit paikalle? -Minulla on iso avolava.
Minulla on päheä Caddy. En tiedä, mikä. Iso se ainakin on.
Minulla on vanha DX, jonka hankin aihioksi.
Kotiratamme, ja pian ajamme ensimmäisen kisan.
Vaikka rakensimme upean radan, tuottajat eivät antaneet superautoja.
Emme tarvitse miljoonan dollarin edestä metallia.
Voimme pitää hauskaa romuillakin.
Emme hae kierrosennätystä vaan haluamme näyttää -
että olemme luoneet uuden jalokiven moottoriurheilun kruunuun.
Kisaamme oman ratamme kunniaksi. Kolme, kaksi, yksi. Aja!
No niin. Kytkin. Ehkä.
En odottanut Fleetwoodia rinnalle.
Tehoa ei ole juuri lainkaan.
Rob onnistui upeasti. Bobby's Bendiä hauskempaa mutkaa en ole kohdannut.
Tämähän kulkee. Honda tekee luotettavia autoja.
Dynamiitista ja kaivureista tehdyt mutkat ovat teknisiä kuin F1-radalla.
Rata on epätasaisempi kuin näyttää. Suora on rankka.
Jarrut eivät oikein pelaa.
Tämä suorastaan lentää.
Asiantuntija-arvioni Jet's Jauntista on -
ettei se kalpene upeimmillekaan suorille. Päällystetty tai ei.
Ohjaustehostinta ei ole, ja pääsen vain 40 kilometriä tunnissa.
Päällystämätön rata oli hieman rankka ajoneuvoillemme.
Minulla on rakenteellinen vika.
Dax kirjaimellisesti ajoi pyörät irti autostaan.
Joustintuki on täysin palasina.
Tämä on hidas kuin synti.
Lisää tehoa. Näen Civicin.
Peili on pudonnut. Moottorin varoitusvalo palaa.
Voi pojat, kaikki pettää. Ei jarruja.
Älä nyt tähän hajoa. Pahin paikka.
Kundit, jäin tähän. Olen jumissa.
Todella väkivaltainen kisa. -Olen merisairas.
Jokaisen hyvän radan merkki on olla kovempi kuin sillä ajavat autot.
Teimme asiamme selväksi. Ratamme veti vertoja esikuvilleen.
Pian maailman parhaat kuskit parveilevat luomuksellemme.
Olipa onnistunut koe. -Tätä tarinaa kerrotaan vuosia.
Rata vastasi odotuksiani. -Onnistuimme. Mahtavaa.
Jos tuottajat näkevät tuon, he lähettävät asfalttiautot tänne.
Saamme virallisen "Top Gear" -megaratamme.
Kyllä. Pidin etenkin suorastani.
Cadillacissa on täydellinen jousitus. Olihan se töyssyinen.
Hondan huonolla jousituksella se oli aika rankkaa.
Yllätyin. Autoja lukuun ottamatta, mikä oli tuottajien virhe -
tämä on aika ajettava rata. -Mitä siis olemme oppineet?
Säilytitkö dynamiittia autossa? -Jep.
Miksi se oli siellä?
Robin auto on vanha. Sinulla on vain yksi käsi. Annoin tasoitusta.
Ajattelevaisinta, mitä kukaan on tehnyt minulle. Senkin vanha pehmo.
Saat selkähalin. Annan sinulle selkähalin. Pidätkö tästä?
Teimme asiamme selväksi. Ajetaan pari kierrosta lisää.
Jos vain on ylimääräinen hehtaari tai pari ja puskutraktori -
maailmanluokan radan voi rakentaa itsekin. Superautot kehiin -
koska rakensimme eeppisen radan, joka ei edes asfalttia kaipaa.
Ainoa mokamme oli antaa Jethron vastata dynamiitista.
\h